Document ID: 31986R3770

*****
ΚΑΝΟΝΙΣΜΟΣ (ΕΟΚ) αριθ. 3770/86 ΤΗΣ ΕΠΙΤΡΟΠΗΣ
της 10ης Δεκεμβρίου 1986
που παρεκκλίνει, για την περίοδο 1986/87 από τον κανονισμό (ΕΟΚ) αριθ. 1562/85, όσον αφορά την ημερομηνία λήξης της προθεσμίας για τη σύναψη περί των λεπτομερειών εμπορίας των μεταποιημένων προϊόντων με βάση τα λεμόνια
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/77 του Συμβουλίου της 17ης Μαΐου 1977 περί προβλέψεως ειδικών μέτρων για την προώθηση της εμπορίας των μεταποιημένων προϊόντων με βάση τα λεμόνια (1), όπως τροποποιήθηκε τελευταία από τον κανονισμό (ΕΟΚ) αριθ. 1353/86 (2), και ιδίως το άρθρο 3,
Εκτιμώντας:
ότι το άρθρο 7 του κανονισμού (ΕΟΚ) αριθ. 1562/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3416/85 (4), προβλέπει ιδίως ότι οι συμβάσεις μεταποιήσεως για τα λεμόνια που προορίζονται για τη βιομηχανία συνάπτονται, ανάλογα με την περίπτωση, πριν από τις 20 Μαΐου ή πριν από τις 20 Νοεμβρίου κάθε έτους·
ότι, λαμβάνοντας υπόψη τις ιδιαίτερες συνθήκες της αγοράς λεμονιών κατά τη διάρκεια της προηγούμενης περιόδου, δεν ήταν δυνατόν να συναφθούν οι συμβάσεις αυτές στις προθεσμίες που προβλέπονται από τον κανονισμό (ΕΟΚ) αριθ. 1562/85 για τα λεμόνια που πρέπει να παραδοθούν στη βιομηχανία από την 1η Δεκεμβρίου 1986 έως τις 31 Μαΐου 1987·
ότι για να διασφαλιστεί η ορθή διαχείριση της αγοράς και η κανονική διάθεση του προϊόντος προς τη βιομηχανία μεταποιήσεως, πρέπει να παραταθεί η περίοδος που χορηγήθηκε για τη σύναψη των συμβάσεων αυτών για την παρούσα περίοδο·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση απ το άρθρο 7 παράγραφος 1 του κανονισμού (ΕΟΚ) αριθ. 1562/85, η ημερομηνία λήξης της προθεσμίας για τη σύναψη των συμβάσεων όσον αφορά τα λεμόνια που πρέπει να παραδοθούν στην βιομηχανία κατά τη διάρκεια της περιόδου από 1ης Δεκεμβρίου 1986 έως 31 Μαΐου 1987, καθορίζεται στις 31 Δεκεμβρίου 1986.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Δεκεμβρίου 1986.

Labels: 3
17
11